لە چین سەدا نەوەدی خەڵک دژ بە کۆرۆنا خۆیان کوتاوە
نوچەنێت
بە گوێرەی هەواڵی (ئاژانسی نیشتیمانیی دەنگوباسی چین)، ئو چینگهوا، وتەبێژی کۆمیسیۆنی تەندروستیی نیشتیمانیی وڵاتەکە، ڕۆژی هەینی 14ی ئەم مانگە ئەو ئامارانەی ڕاگەیاندووە و لە درێژەدا وتوویەتی کە لەو ژمارەیە ملیارێک و 220 ملیۆن کەس کوتانەکانیان تەواو کردووە.
بەرپرسە چینییەکە هانی هاووڵاتییانی داوە ژەمی سێهەمی ڤاکسینەکە وەربگرن، پابەند بن بە لێکدووریی کۆمەڵایەتی، ماسک ببەستن و هەوای ماڵەوەیان کراوە بێت، بۆ ڕێگاگرتن لە تووشبوون بە کۆرۆنا.
وەکوو کۆمیسیۆنی تەندروستیی نیشتیمانیی چین ڕایگەیاندووە تاوەکوو هەینی 14ی کانوونی دووەم، دوو ملیار و 930 ملیۆن دۆزی ڤاکسینەکە دراوە بە دانیشتووانی چین.